03/vol. 7 Jurnalul Oficial al Uniunii Europene 241 31990L0119 L71/36 JURNALUL OFICIAL AL COMUNITĂȚILOR EUROPENE 17.3.1990 DIRECTIVA CONSILIULUI din 5 martie 1990 privind acceptarea în scopul reproducției a porcilor reproducători hibrizi (90/119/CEE) CONSILIUL COMUNITĂȚILOR EUROPENE, având în vedere Tratatul de instituire a Comunității Economice Europene, având în vedere Directiva 88/661/CEE a Consiliului din 19 decem- brie 1988 privind standardele zootehnice aplicabile animalelor reproducătoare din specia porcină (!), în special articolul 8, având în vedere propunerea Comisiei, întrucât Directiva 88/661/CEE este destinată cu precădere liberalizării treptate a schimburilor intracomunitare cu porci reproducători hibrizi; întrucât, în acest scop, este necesară o armonizare suplimentară în vederea acceptării acestor animale în scopul reproducției; întrucât dispozițiile privind acceptarea în scopul reproducției fac referire atât la animale, cât și la sperma, ovulele și embrionii aces- tora; întrucât, în acest caz, este necesar să se evite ca dispozițiile națio- nale cu privire la acceptarea în scopul reproducției a porcilor reproducători hibrizi și a spermei, ovulelor și embrionilor aces- tora să constituie interdicții sau restricții în domeniul schimburi- lor intracomunitare sau obstacole în acest sens în ceea ce privește fecundarea naturală, inseminarea artificială sau prelevarea de ovule sau embrioni; întrucât porcii reproducători hibrizi, femele și masculi, sperma, ovulele și embrionii acestora nu ar trebui să facă obiectul vreunei interdicții, restricții sau obstrucţionări privind reproducţia; întrucât dispoziția în conformitate cu care sperma, ovulele și embrionii trebuie să fie manipulate de personal desemnat oficial oferă garanțiile necesare atingerii scopului dorit; întrucât, în conformitate cu condițiile speciale existente în prezent în Spania și Portugalia, este necesar să se prevadă o perioadă mai mare pentru punerea în aplicare a prezentei directive în aceste state membre, ADOPTĂ PREZENTA DIRECTIVĂ: Articolul 1 Statele membre se asigură că, fără a aduce atingere normelor de sănătate animală, nu există interdicţii, restricții sau obstacole în ceea ce privește: — acceptarea în scopul reproducției a scroafelor reproducătoare hibride; () JOL 382, 31.12.1988, p. 36. — acceptarea în scopul fecundării naturale a porcilor masculi reproducători hibrizi; — acceptarea în scopul inseminării artificiale a porcilor masculi reproducători hibrizi a căror linie a fost testată pentru monitorizarea performanțelor și pentru evaluarea valorii genetice; — folosirea spermei provenite de la animalele prevăzute la a treia liniuţă; — acceptarea, pentru teste oficiale, a porcilor masculi reproducători hibrizi sau folosirea spermei provenite de la aceștia în limitele cantitative necesare pentru desfășurarea tes- telor de monitorizare a performanței și de evaluare a valorii genetice; — folosirea ovulelor și a embrionilor prelevați de la scroafe reproducătoare hibride. Articolul 2 Statele membre se asigură că, fără a aduce atingere normelor de sănătate animală, sperma, ovulele și embrionii destinaţi comercializării sunt colectați, tratați și depozitați de un centru desemnat oficial sau de personal desemnat oficial. Articolul 3 Statele membre pun în aplicare actele cu putere de lege și actele administrative necesare pentru a se conforma prezentei directive până la 1 ianuarie 1991. Statele membre informează de îndată Comisia cu privire la aceasta. Cu toate acestea, Regatul Spaniei și Republica Portugheză beneficiază de o perioadă suplimentară de doi ani pentru a se conforma prezentei directive. Articolul 4 Prezenta directivă se adresează statelor membre. Adoptată la Bruxelles, 5 martie 1990. Pentru Consiliu Președintele J. WALSH